עמירם רביב

עמירם רביב (נולד באוקטובר 1939) הוא פסיכולוג קליני וחינוכי מומחה ומדריך, מכהן כדקאן בית הספר לפסיכולוגיה במרכז ללימודים אקדמיים באור יהודה. רביב הוא פרופסור אמריטוס בחוג לפסיכולוגיה באוניברסיטת תל אביב, שם שימש גם כראש החוג לפסיכולוגיה וכראש המגמה לפסיכולוגיה קלינית של הילד. כן כיהן כפסיכולוג הראשי בשירות הפסיכולוגי הייעוצי במשרד החינוך.

==ביוגרפיה==
רביב התגייס לצה"ל ב-1957, ושירת עד 1960, אז החל בלימודיו האקדמיים. למד לתואר ראשון, שני ושלישי בפסיכולוגיה באוניברסיטה העברית בירושלים. נושא עבודת הדוקטורט שלו היה "מחקרים בתפקיד הילד כתלמיד" (1974). ב-1974-1977 למד לימודי פסיכותרפיה באוניברסיטת תל אביב. בשנתיים שלאחר מכן ביצע פוסט-דוקטורט באוניברסיטת סטנפורד. לאורך השנים הרצה וחקר במסגרת החוג לפסיכולוגיה באוניברסיטת תל אביב, ובשנים 2001-2005 כיהן כראש החוג לפסיכולוגיה. 

מ-1965 עבד כפסיכולוג חינוכי ומנהל השירות הפסיכולוגי הייעוצי של קריית אונו. בשנות ה-70 וה-80 התקדם לתפקידי פסיכולוג אזורי ופסיכולוג ראשי בשירות הפסיכולוגי הייעוצי במשרד החינוך. היה חבר בוועדות מקצועיות שונות, כגון ועד הסתדרות הפסיכולוגים בישראל ומועצת הפסיכולוגים. 

רביב עוסק במחקר וכותב ספרי הדרכה בנושאי הורות וסבאות, וכן עורך ספרים במגוון נושאים בתחום הפסיכולוגיה של הילד. הוא עוסק בנושאים כגון התמודדות ילדים במצבי דחק ומשבר, פסיכולוגיה חינוכית והתמודדויות של ילדים בבתי ספר, התפתחות קוגניטיבית של ילדים, התנהגויות חיפוש עזרה בתחום הבריאות הנפשית, וקוגניציה חברתית. מייעץ בנושאי הורות שונים בתוכניות רדיו וטלוויזיה ובעיתונות. כתב כ-80 מאמרים בכתבי עת אקדמיים. 

רביב עוסק גם בתחום השפעות ספרות ילדים על העשרה קוגניטיבית ורגשית לילדים. משנות ה-70 שיתף פעולה עם סופרת הילדים דבורה עומר וסייע בייעוץ מקצועי בכתיבת עשרות מספריה לילדים ולנוער. בנוסף ייעץ מקצועית לסופרים ולמאיירים לילדים נורית יובל, דני קרמן ואפרים סידון. כמו כן שימש עורך תסריט בקומדיית המצבים "קרובים קרובים" של הטלוויזיה החינוכית הישראלית. 

מ-2007 מכהן כדקאן בית הספר לפסיכולוגיה במרכז ללימודים אקדמיים באור יהודה. 

רביב נשוי ואב לשתי בנות. מתגורר בגני תקווה.

==מבחר מספריו==
* "המדריך הישראלי להורים: שנים ראשונות: מהלידה עד גיל שש", עם הילי כוכבי. 2007, הוצאת כנרת זמורה-ביתן ([http://www.hebpsy.net/articles.asp?id=1204 על הספר וקישור לפרק מתוכו], באתר פסיכולוגיה עברית)
* "סבאות עכשיו: מורה דרך לסבתא ולסבא", עם עדנה כצנלסון. 2009, הוצאת כנרת זמורה-ביתן ([http://www.israpsych.org/books/?page_id=84 על הספר ופרק המבוא מתוכו], באתר האיגוד הישראלי לפסיכותרפיה; [https://web.archive.org/web/20131015093839/http://www.gilrach.co.il/2011/02/%d7%a1%d7%91%d7%90%d7%95%d7%aa-%d7%a2%d7%9b%d7%a9%d7%99%d7%95/ פרק הסיום], באתר "הגיל הרך")
* "משבר ושינוי בחיי הילד ומשפחתו", עם עדנה כצנלסון. מהדורה מורחבת ומעודכנת: 2003, הוצאת עמיחי
* "תפוח ועץ: הורות - לא יוצאים מזה כל החיים", עם דבורה עומר. 1999, הוצאת קוראים
* "בישול לגבר המשוחרר", עם אשר שחם. הוצאת מסדה
* דניאל בר-טל ועמירם רביב, אזור הנוחות של חברה בסכסוך, הוצאת סטימצקי, 2021

==מבחר ממאמריו==
* עמירם רביב וגילי לוטרינגר, [http://freud.tau.ac.il/~raviv/dimuy.pdf דימוי הפסיכולוג בציבור], 2005, בכתב העת "פסיכואקטואליה"
* 
* 
* 
* 
* 

==קישורים חיצוניים==

* [http://freud.tau.ac.il/~raviv/ האתר של עמירם רביב], באתר אוניברסיטת תל אביב
* [https://archive.today/20121218195040/socsci.tau.ac.il/psy/index.php/staff/A-retired-senior-staff2/prof-amaritus-amiram-raviv דף המרצה עמירם רביב], באתר אוניברסיטת תל אביב
* [https://web.archive.org/web/20121020161017/http://mla.ac.il/?CategoryID=1443 דף המרצה עמירם רביב], באתר המרכז ללימודים אקדמיים אור יהודה

* 
* [https://web.archive.org/web/20111124130558/http://mla.ac.il/?CategoryID=321&ArticleID=1949 ראיון בתוכנית "בריאות 10" בערוץ 10], באתר המרכז ללימודים אקדמיים
* [https://web.archive.org/web/20111124130531/http://mla.ac.il/?CategoryID=321&ArticleID=1951 ראיון בתוכנית הרדיו "הכול דיבורים"], באתר המרכז ללימודים אקדמיים
* 
* 

==הערות שוליים==

קטגוריה:בעלי תואר דוקטור מהאוניברסיטה העברית בירושלים

קטגוריה:פסיכולוגים ישראלים
קטגוריה:סגל אוניברסיטת תל אביב: פסיכולוגיה
קטגוריה:סגל המרכז ללימודים אקדמיים
קטגוריה:פסיכולוגים חינוכיים
קטגוריה:ישראלים שנולדו ב-1939